- અમદાવાદમાં મોલમાં ફિલ્મ જોવા ગયેલાં કપલને ત્રણ નશાખોરોના બેહુદા વર્તનનો અનુભવ થયો હતો. હિમાલયા મોલના કાર્નિવલ સિનેમામાં ‘કાલા’ ફિલ્મ દરમિયાન આ ઘટના બની હતી. ઈન્ટરવલમાં મહિલા પોપકોર્ન લેવા ગઈ ત્યારે ‘એક્સક્યુઝ મી..’ કહીને નશાખોરોની આ ટો‌ળીએ તેના પેકેટમાંથી પોપકોર્ન છીનવ્યા હતા. બીજા રાજ્યમાંથી આવેલી યુવતી સમસમીને પોતાની જગ્યા ઉપર બેસી ગઈ તો પાછળ બેઠેલા આ પીયક્કડોએ ખુરશી પાછળથી વારંવાર તેને પગ અડાડી હેરાન કરી હતી. આખરે, યુવતી અને તેના પતિએ ત્રણે’યને પડકારતાં હો-હા થતા થોડો સમય માટે ફિલ્મ બંધ રાખવી પડી હતી. પોલીસ કન્ટ્રોલ રૂમને ફોન કરવામાં આવતાં વસ્ત્રાપુર પોલીસે ત્રણ રિક્ષાચાલકની નશો કરેલી હાલતમાં ધરપકડ કરી કાયદેસર કાર્યવાહી હાથ ધરી છે.